section_heading: Povijest
paragraph_text: Značajni arheološki tragovi civilizacije na prostoru Vinnycje nalaze se i prije dolaska Slavena. Prostore Vinnycje prije službenog osnutka grada naselila su ukrajinska plemena Uliči i Tiverci koja su se u 10. stoljeću našla u sklopu Kijevske Rusi. U isto vrijeme i nešto kasnije susreću se tvrđave srušene u borbi s Mongolima. U 14. stoljeću iste prostore zauzimaju litavski kneževi, a potom poljski, tako da je za grad i šire središte duže vrijeme bila karakteristična multikulturalnost.